CELEX: 52006PC0471
Language: hu
Date: 2006-08-30
Title: Javaslat a Tanács rendelete az Indiából és a Koreai Köztársaságból származó polietilén-tereftalát fólia behozatalára kivetett ideiglenes vám végleges beszedéséről és a végleges dömpingellenes vám kivetéséről szóló 1676/2001/EK rendelet módosításáról

Fontos jogi nyilatkozat

|

52006PC0471

Javaslat a Tanács rendelete az Indiából és a Koreai Köztársaságból származó polietilén-tereftalát fólia behozatalára kivetett ideiglenes vám végleges beszedéséről és a végleges dömpingellenes vám kivetéséről szóló 1676/2001/EK rendelet módosításáról  /* COM/2006/0471 végleges */  

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 30.08.2006COM(2006) 471 véglegesJavaslatA TANÁCS RENDELETEaz Indiából és a Koreai Köztársaságból származó polietilén-tereftalát fólia behozatalára kivetett ideiglenes vám végleges beszedéséről és a végleges dömpingellenes vám kivetéséről szóló 1676/2001/EK rendelet módosításáról(előterjesztő: a Bizottság)INDOKLÁSA JAVASLAT HÁTTERE |110 | A javaslat indítékai és célkitűzései A javaslat a legutóbb a 2117/2005/EK tanácsi rendelettel[1] módosított, az Európai Közösségben tagsággal nem rendelkező országokból érkező dömpingelt behozatallal szembeni védelemről szóló 384/1996/EK tanácsi rendeletnek[2] (a továbbiakban: alaprendelet) az Indiából és a Koreai Köztársaságból származó polietilén-tereftalát fólia behozatalával kapcsolatos eljárásban történő alkalmazására vonatkozik. |120 | Általános háttér Ez a javaslat az alaprendelet végrehajtásával összefüggésben, és az abban megállapított tartalmi és eljárási követelményeknek megfelelően lefolytatott vizsgálat eredményeként jött létre. |139 | A javaslat által érintett területet szabályozó meglévő rendelkezések Az Indiából és a Koreai Köztársaságból származó polietilén-tereftalát fólia Közösségbe történő behozatalára kivetett ideiglenes vám végleges beszedéséről és a végleges dömpingellenes vám kivetéséről szóló 1676/2001/EK tanácsi rendelet[3]. A többek között Indiából származó egyes polietilén-tereftalátok a Közösségbe történő behozatala vonatkozásában végleges kiegyenlítő vám kivetéséről szóló 2597/1999/EK tanácsi rendelet[4]. |141 | Összhang az Unió egyéb politikáival és célkitűzéseivel Nem alkalmazható. |KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT |Konzultáció az érdekelt felekkel |219 | A kérelmező és a közösségi gazdasági ágazat tájékoztatást kapott a vizsgálat eredményeiről, és lehetőségük nyílt arra, hogy észrevételeiket megtegyék. |Szakvélemények összegyűjtése és felhasználása |229 | Külső szakértők bevonására nem volt szükség. |230 | Hatásvizsgálat E javaslat az alaprendelet végrehajtásának eredménye. Az alaprendelet nem ír elő általános hatásvizsgálatot, de tartalmazza a vizsgálandó feltételek részletes listáját. |A JAVASLAT JOGI ELEMEI |305 | A javasolt intézkedés összefoglalása A 366/2006/EK tanácsi rendelettel módosított, az Indiából és a Koreai Köztársaságból származó polietilén-tereftalát fólia behozatalára végleges dömpingellenes vám kivetéséről szóló 1676/2001/EK rendelet 1. cikke lehetővé teszi, hogy az indiai exportáló gyártók, amennyiben megfelelnek bizonyos feltételeknek, az új exportáló gyártókat megillető elbánásban részesüljenek. Az indiai SRF Limited exportáló gyártó elegendő bizonyítékot szolgáltatott arról, hogy megfelel a fent említett feltételeknek, és ezért ilyen elbánásban részesülhet. Ezért a Bizottság azt javasolja, hogy a Tanács fogadja el a mellékelt rendeletjavaslatot, amelyet az Európai Unió Hivatalos Lapjában kell közzétenni. |310 | Jogalap A legutóbb a 2117/2005/EK tanácsi rendelettel módosított, az Európai Közösségben tagsággal nem rendelkező országokból érkező dömpingelt behozatallal szembeni védelemről szóló 384/96/EK tanácsi rendelet. |329 | A szubszidiaritás elve A javaslat a Közösség kizárólagos hatáskörébe tartozik. A szubszidiaritás elve ennélfogva nem alkalmazható. |Az arányosság elve A javaslat megfelel az arányosság elvének a következő ok(ok) miatt. |331 | Az intézkedés formáját a fent említett, a 366/2006/EK tanácsi rendelettel módosított, az Indiából és a Koreai Köztársaságból származó polietilén-tereftalát fólia behozatalára végleges dömpingellenes vám kivetéséről szóló 1676/2001/EK rendelet írja le, és nem hagy teret a nemzeti szintű döntéshozatalnak. |332 | Nem alkalmazandó utalás arra vonatkozóan, hogy a Közösségre, a nemzeti kormányokra, a regionális és helyi hatóságokra, gazdasági szereplőkre és a polgárokra eső pénzügyi és adminisztratív teher hogyan minimalizálható, illetve tehető arányossá a javaslat célkitűzésével. |Az eszközök megválasztása |341 | Javasolt eszköz: rendelet. |342 | Egyéb eszközök nem felelnének meg a következő ok(ok) miatt: A fent említett rendelet nem nem rendelkezik alternatív lehetőségekről. |KÖLTSÉGVETÉSI VONZATOK |409 | A javaslat nincs hatással a Közösség költségvetésére. |JavaslatA TANÁCS RENDELETEaz Indiából és a Koreai Köztársaságból származó polietilén-tereftalát fólia behozatalára kivetett ideiglenes vám végleges beszedéséről és a végleges dömpingellenes vám kivetéséről szóló 1676/2001/EK rendelet módosításárólAZ EURÓPAI UNIÓ TANÁCSA,tekintettel az Európai Közösséget létrehozó Szerződésre,tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre (a továbbiakban: az alaprendelet)[5],tekintettel az Indiából és a Koreai Köztársaságból származó polietilén-tereftalát fólia behozatalára kivetett ideiglenes vám végleges beszedéséről és a végleges dömpingellenes vám kivetéséről szóló, 2001. augusztus 13-i 1676/2001/EK tanácsi rendeletre[6] és különösen annak 1. cikke (3) bekezdésére,tekintettel a tanácsadó bizottsággal folytatott egyeztetést követően benyújtott bizottsági javaslatra,mivel:A. ELŐZŐ ELJÁRÁS(1) A Tanács 1676/2001/EK rendeletével végleges dömpingellenes vámot vetett ki a többek között Indiából származó polietilén-tereftalát (PET-) fólia Közösségbe történő behozatalára. A PET fóliát exportáló indiai gyártók magas számát figyelembe véve a fenti rendelet elfogadásához vezető vizsgálat (a továbbiakban: az eredeti vizsgálat) folyamán az alaprendelet 17. cikkével összhangban az exportáló termelők köréből mintavételre került sor. Az egyedi vizsgálatnak alávetett vállalatokra vonatkozóan 0 %-tól 65,3 %-ig terjedő egyéni dömpingkülönbözeteket számítottak ki, míg a mintába nem tartozó együttműködő vállalatokra, az alaprendelet 9. cikke (6) bekezdésével összhangban, 57,7 százalékos dömpingkülönbözetet állapítottak meg. Ezt követően 0 %-tól 62,6 %-ig terjedő dömpingellenes vámok kivetésére került sor, figyelembe véve az Indiából származó ugyanezen termékekre vonatkozó exporttámogatásokból eredő, az 1999. december 6-i 2597/1999/EK tanácsi rendelet[7]. értelmében akkor alkalmazott kiegyenlítő vámokat is.(2) A Tanács 2006. február 27-i 366/2006/EK rendeletével (a továbbiakban: a módosító rendelet) módosította az 1676/2001/EK rendeletben kiszámított dömpingkülönbözet szintjét. Az új dömpingkülönbözet 3,2 %-tól 29,3 %-ig, az új dömpingellenes vámok pedig 0%-tól 18%-ig terjednek, szintén az Indiából származó ilyen termékekre vonatkozó exporttámogatásokból eredő kiegyenlítő vámok figyelembevételével, amelyeket a 2597/1999/EK rendelet lejárati felülvizsgálatát követően elfogadott 2006. február 27-i 367/2006/EK tanácsi rendelet[8] módosított.(3) A 367/2006/EK rendelet továbbá az 1. cikke (2) bekezdésében felsorolt vállalatoktól eltérő vállalatokra alkalmazandó kiegyenlítő vámot 19,1 %-ban szabja meg, mivel ezekre a vállalatokra 12 % exportszubvenciós hányadot számítottak.(4) A 366/2006/EK rendelettel módosított 1676/2001/EK rendelet 1. cikkének (3) bekezdése három, az alábbi (7) preambulumbekezdésben részletezett feltételt állapít meg; az ezeknek való megfelelés esetén azok az indiai gyártók, akiket az eredeti vizsgálat után dömpingellenes intézkedések nem érintettek, részesülhetnek az új exportáló gyártóknak járó elbánásban.Az ilyen elbánásban részesülő kérelmezőkre ugyanazt a vámot állapítják meg, mint az eredeti vizsgálat során együttműködő, de a minta részét nem képező vállalatokra. Ezekre a vállalatokra tehát az eredeti vizsgálat mintájában szereplő vállalatokra megállapított dömpingkülönbözet súlyozott átlagának megfelelő vámot alkalmazzák, figyelmen kívül hagyva minden nulla és csekély mértékű különbözetet az alaprendelet 9. cikke (6) bekezdésének megfelelően.(5) Az eredeti vizsgálat során a fent említett dömpingkülönbözet súlyozott átlagát három, a mintában szereplő vállalat dömpingkülönbözetének súlyozott átlaga alapján számították ki, mivel az eredetileg a mintában szereplő négy vállalatból egynek nulla különbözete volt.A dömpingkülönbözetnek az eredeti vizsgálatban így kiszámított súlyozott átlaga, amint az (1) preambulumbekezdésben szerepel, 57,7 %. A módosító rendelet a három fent említett vállalat dömpingkülönbözetét jelentősen csökkenti.Ennél fogva az 1676/2001/EK rendelet 1. cikke (3) bekezdésének követelményeit kielégítő vállalatokra alkalmazandó, a módosító rendelet megállapításai nyomán újraszámított dömpingkülönbözet súlyozott átlaga 15,5 %.B. ÚJ EXPORTÁLÓ TERMELŐK ÁLTAL BENYÚJTOTT KÉRELMEK(6) Az SFR Limited indiai exportáló gyártó (a továbbiakban: a kérelmező) kérelmet nyújtott be annak érdekében, hogy ugyanolyan elbánásban részesüljön, mint az eredeti vizsgálatban együttműködő, a minta részét nem képező vállalatok (a továbbiakban: új exportáló gyártónak járó elbánás).(7) A Bizottság vizsgálatot folytatott annak megállapítására, hogy a kérelmező megfelel-e az új exportáló gyártónak járó elbánás következő feltételeinek az 1676/2001/EK rendelet 1. cikke (3) bekezdése szerint:-  az 1. cikk (1) bekezdésében megjelölt termékeket az eredeti vizsgálati időszakban (1999. április 1. és 2000. március 31. között) a Közösségbe nem exportálta,-  nem kapcsolódik az e rendelettel kivetett intézkedések hatálya alatt álló egy exportőrhöz vagy gyártóhoz sem,valamint-  az érintett termékeket a vizsgálati időszak után exportálta, vagy visszavonhatatlan szerződéses kötelezettséget vállalt jelentős mennyiségnek a Közösségbe történő szállítására.(8) A kérelmezőnek kérdőívet küldtek ki, és bizonyítékot kértek tőle arra nézve, hogy megfelel a fent említett feltételeknek.(9) A kérelmező válaszolt a kérdőívre és megfelelőnek ítélt bizonyítékot szolgáltatott ahhoz, hogy új exportáló gyártóként tarthassák számon.(10) A kérelmezőre alkalmazott dömpingellenes vámnak az eredeti vizsgálat mintájában szereplő felekre megállapított, a módosító rendelettel összhangban módosított dömpingkülönbözet súlyozott átlagán, azaz 15,5 %-on kell alapulnia, amint a fenti (5) preambulumbekezdés említette.(11) Mivel az alaprendelet 14. cikke (1) bekezdésének megfelelően egyetlen termékre sem lehet a dömpingből, illetve exporttámogatásból eredő egy és ugyanazon helyzet kezelése céljából egyszerre dömpingellenes és kiegyenlítő vámot kivetni, a 367/2006/EK rendelet elfogadásához vezető vizsgálatban megállapított exportszubvenciós hányadot (lásd a 366/2006/EK rendelet (59) preambulumbekezdését) az alkalmazandó dömpingellenes vámból le kell vonni. Mivel a kérelmezőre egyéni kiegyenlítő vám nem vonatkozik, az összes többi vállalatra megállapított vámokat kell alkalmazni.(12) A kérelmezőre alkalmazandó vámot tehát a következő táblázat szerint kell kiszámítani:Vállalat | Exporttámogatás mértéke | Teljes támogatás mértéke | Dömpingkülönbözet | Kiegyenlítő vám | Dömpingellenes vám | Teljes vámtétel |SRF Limited | 12,0 % | 19,1 % | 15,5 % | 19,1 % | 3,5 % | 22,6 % |(13) A kérelmező és a közösségi gazdasági ágazat tájékoztatást kapott a vizsgálat eredményeiről, valamint lehetőséget arra, hogy észrevételeiket megtegyék.(14) A kérelmező benyújtotta észrevételeit a vámkülönbözet kiszámítását illetően. Ezeket az észrevételeket a Bizottság a fenti táblázatban figyelembe vette.(15) A Bizottság a felek által felhozott valamennyi érvet és beadványt megvizsgálta, és amennyiben azok jogosak voltak, kellően figyelembe vette,ELFOGADTA EZT A RENDELETET:1. cikkAz 1676/2001/EK rendelet 1. cikk (2) bekezdése helyébe a következő rendelkezés lép:‘ 2. A nettó, vámfizetés előtti, költségmentesen a Közösség határára szállított áru árára kivetendő végleges dömpingellenes vámok az alábbiaktól származó termékek tekintetében a következők:Ország | Vállalat | Végleges vám (%) | Kiegészítő TARIC-kód |India | Ester Industries Limited 75-76, Amrit Nagar, Behind South Extension Part-1, New Delhi 110 003, India | 17,3 | A026 |India | Flex Industries Limited A-1, Sector 60 Noida 201 301, (U.P.) India | 0 | A027 |India | Garware Polyester Limited Garware House 50-A, Swami Nityanand Marg Vile Parle (East) Mumbai 400 057 India | 6,8 | A028 |India | Jindal Poly Films Limited 56 Hanuman Road New Delhi 110 001, India | 0 | A030 |India | MTZ Polyfilms Limited New India Centre, 5th floor 17 Co-operage Road Mumbai 400 039 India | 18,0 | A031 |India | Polyplex Corporation Limited B-37, Sector-1 Noida 201 301 Gautam Budh Nagar Uttar Pradesh India | 0 | A032 |India | SRF Limited Express Building 9-10 Bahadur Shah Zaraf Marg New Delhi 110 002, India | 3,5 | A753 |India | Összes többi vállalat | 17,3 | A999 |Ország | Vállalat | Végleges vám (%) | Kiegészítő TARIC-kód |Korea | Kolon Industries Inc. Kolon Tower 1-23, Byulyang-dong Kwacheon-city Kyunggi-do Korea | 0 | A244 |Korea | SKC Co. Ltd. Kyobo Gangnam Tower 1303-22, Seocho 4 Dong, Seocho Gu Seoul 137-074 Korea | 7,5 | A224 |Korea | Toray Saehan Inc. 17F, LG Mapo B/D 275 Kongdug-Dong Mapo-Gu Seoul 121-721 Korea | 0 | A222 |Korea | HS Industries Co. Ltd. Kangnam Building, 5th floor 1321, Seocho-Dong Seocho-Ku Seoul Korea | 7,5 | A226 |Korea | Hyosung Corporation 450, Kongduk-Dong Mapo-Ku Seoul Korea | 7,5 | A225 |Korea | KP Chemical Corporation No. 89-4, Kyungun-Dong Chongro-Ku Seoul Korea | 7,5 | A223 |Korea | Összes többi vállalat | 13,4 | A999 |2. cikkEz a rendelet az Európai Unió Hivatalos Lapjában való kihirdetését követő napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, […]-án/-én.a Tanács részérőlaz elnök [1] HL L 340., 2005. 11.23., 17.o.[2] HL L 56, 1996.3.6., 1. o.[3] HL L 227., 2001.8.23., 1. o. A legutóbb a 366/2006/EK tanácsi rendelettel (HL L 68., 2006.3.8., 6. o.) módosított rendelet.[4] HL L 316., 1999.12.10., 1. o. A legutóbb a 367/2006/EK tanácsi rendelettel (HL L 68., 2006.3.8., 15. o.) módosított rendelet.[5] HL L 56., 1996.3.6., 1. o. A legutóbb a 2117/2005/EK rendelettel (HL L 340., 2005.12.23., 17. o.) módosított rendelet.[6] HL L 227., 2001.8.23., 1. o. A legutóbb a 366/2006/EK rendelettel (HL L 68., 2006.3.8., 6. o.) módosított rendelet.[7] HL L 316., 1999.12.10, 1. o.[8] HL L 68., 2006.3.8., 15. o. A legutóbb a XXX/2006/EK tanácsi rendelettel (HL L XX., 2006.XX.XX., XX. o.) módosított rendelet.